חרגול - כל המסות - דן צלקה
דן צלקה, מהסופרים הגדולים שידעה ישראל, הלך לעולמו בשנת 2005. כרך זה כולל את שלושת ספרי המסות שלו: 'סימניות', 'דפים מהודקים באטב' ו'הפיתוי והשי'. זהו הספר הפותח בסדרה שאמורה להקיף את מכלול יצירתו של צלקה – רומנים, נובלות, סיפורים, שירה, מסות, ועוד.
קווי האופי המובהקים של אוסף המסות הזה – סוגה שנכחדה כמעט לחלוטין בספרות העברית – הם סקרנות עצומה, כבוד למסורת התרבותית, חירות אינטלקטואלית, רוחב דעת וצלילות.
צלקה נע באלגנטיות ובתנופה בין רשימות מסע להרהורים על אמנות, מוזיקה וציור, בין חיי היומיום בתל אביב למיתוסים עתיקים, בין התבוננות מעמיקה בנושאיו המגוונים לבין וידויים זעירים, אמרות ומכתמים, בין פרוזה לשירה. לקוראיו הוא מזמן לא רק הרפתקה רוחנית אלא גם המלצה זהירה איך לחיות.
דן צלקה נולד בשנת 1936 בוורשה ונפטר בתל-אביב בשנת 2005. זכה בפרס ברנר (1976), בפרס היצירה (1972, 1991, 1997), בפרס אלתרמן עבור הרומן 'אלף לבבות' (1992), בפרס אקו"ם עבור 'עננים' ו'דפים מהודקים באטב' (1994), ובפרס אקו"ם על מפעל חיים (2000). בשנת 2004 זכה בפרס ספיר על 'ספר האלף-בית'.
שם הספר: כל המסות -
סימניות, דפים מהודקים באטב, הפיתוי והשי
שם המחבר: דן צלקה
מהדורה ראשונה, אוק' 2018
מספר עמודים: 600
אנה דובינסקי ורמי צלקה, סטודיו דואקו
מחיר מומלץ: 108 ₪
מסת"ב 978-965-560-037-7
דאנאקוד: 497-1216
ספר זה ראה אור בסיוע מועצת הפיס לתרבות ולאמנות